三番起糊係廣東十三張麻雀特有嘅牌例，由於廣東牌打十三隻，要完成「四搭一對」食糊並唔困難，為咗唔想開枱鋪鋪只係鬥快食糊，於是就有人定咗「三番起糊」呢條例出嚟，等打牌唔單止鬥快，重要鬥副牌靚，不過由於十三張蔴雀番數可大可小，小到幾十，大到幾十萬都有，所以就有人定多條「最大八番」嘅例，就算食出大牌，都唔使輸到要無鞋挽屐走。